# Brian Wilson

### Fra Wikipedia, den frie encyklopædi

Du har nye beskeder (forskel fra næstsidste redigering).
Brian Wilson på Roskilde Festival, 2005

Brian Wilson (født 20. juni 1942) er en amerikansk sanger og komponist. Han var drivkraften i The Beach Boys, der havde stor succes i starten og midten af 1960'erne med deres lette popmusik præget af fine vokalharmonier. Han var også den eksperimenterende bagmand bag gruppens kunstneriske mesterværk, albummet Pet Sounds, der udkom i 1966 og faktisk ifølge Paul McCartney var en ikke uvæsentlig inspiration til Beatles-albummet Sgt. Pepper's Lonely Hearts Club Band.

I årene efter eksperimenterede Brian Wilson videre med musikken, men blev også i en lang periode ramt af psykiske problemer samt narkotikamisbrug, og han blev mindre og mindre aktiv i Beach Boys fra slutningen af 1960'erne og til langt op i 1980'erne. En behandling har imidlertid fået ham på benene igen, og i slutningen af 1980'erne gik Brian Wilson i gang med en solokarriere.

I 2004 udsendte han albummet Smile, der var et legendarisk (men indtil da uudsendt) album, han var startet på i slutningen af 1960'erne i Beach Boys-tiden, hvor projektet måtte lægges væk på grund af Wilsons tiltagende psykiske problemer. Med blandt andet dette album, flere andre soloalbums samt Beach Boys repertoiret har Brian Wilson de seneste år genoptaget koncertlivet med flere succesrige optrædener, herunder ved Live 8-koncerten i 2005 samt på Roskildefestivalen samme år.

| Denne musik-relaterede biografi er kun påbegyndt. Du kan hjælpe Wikipedia ved at tilføje mere. |

Hentet fra "http://da.wikipedia.org../../../b/r/i/Brian_Wilson_47c4.html"

Kategorier: Påbegyndte musikbiografier | Musikere fra USA | Sangere fra USA | Komponister fra USA | Rockmusikere | Har spillet på Roskilde Festival | Født i 1942

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Suomi
- Français
- Íslenska
- 日本語
- Nederlands
- ‪Norsk (bokmål)‬
- Português
- Svenska